**BOSNA I HERCEGOVINA FEDERACIJA BOSNA I HERCEGOVINA KANTON SARAJEVO-OPĆINA VOGOŠĆA**

**JAVNA USTANOVA OSNOVNA ŠKOLA „MIRSAD PRNJAVORAC“ VOGOŠĆA**

Na osnovu člana 21. a Zakona o zaštiti ličnih podataka Bosne i Hercegovine („Službeni glasnik BiH“, broj: 49/06, 76/11 i 89/11) , a u skladu sa Pedagoškim standardima i normativima za osnovni odgoj i obrazovanje i normativima radnog prostora , opreme, nastavnih sredstava i pomagala po predmetima za osnovne škole („Službene novine Kantona Sarajevo“ broj: 16/07), Školski odbor Javne ustanove Osnovna škola „Mirsad Prnjavorac“ na V redovnoj sjednici održanoj 04.04.2018. godine, donio je

**P R A V I L N I K**

**O VIDEO NADZORNOM SISTEMU**

**U JAVNOJ USTANOVI OSNOVNA ŠKOLA**

**„MIRSAD PRNJAVORAC“ VOGOŠĆA**

**I – PREDMET PRAVILNIKA**

Član 1.

Pravilnikom o videonadzornom sistemu u Javnoj ustanovi Osnovna škola „Mirsad Prnjavorac“ (u daljem tekstu: Pravilnik) bliže se određuje uspostava, pravni osnov, svrha, upotreba videonadzornog sistema u prostorijama škole i u dvorištu škole i opseg podataka.

**II – ODLUKA O VIDEONADZORNOM SISTEMU**

Član 2.

Školski odbor JU OŠ „Mirsad Prnjavorac“ Sarajevo donosi odluku o uvođenju videonadzornog sistema u školi.

Član 3.

Bliže odredbe o upustvu, svrhi, upotrebi, zaštiti i obradi ličnih podataka i završnim odredbama vezanim za videonadzor definišu se ovim Pravilnikom.

**III – ZAKONSKI OKVIR**

Član 4.

*Zakon o zaštiti ličnih podataka Bosne i Hercegovine*, član 21 a predviđa uspostavu videonadzornog sistema.

Član 5.

U skladu sa *Pedagoškim standardima i općim normativima za osnovni odgoj i obrazovanje i normativa radnog prostora, opreme nastavnih sredstava i učila po predmetima za osnovnu školu* predviđena je uspostava odgovarajućeg videonadzornog sistema u osnovnim školama.

**IV – SVRHA VIDEONADZORNOG SISTEMA**

Član 6.

Svrha uspostavljanja videonadzornog sistema u školi jeste neophodna optimizacija sigurnosti učenika, zaposlenika, roditelja i posjetilaca škole, u toku nastavnog procesa u prostoru škole i školskog dvorišta; sigurnost objekata i imovine škole u periodu kada se ne izvodi nastavni proces (noćni sati, vikendi, neradni dani i blagdani, periodi kolektivnog godišnjeg odmora); u svrhe predviđene Pravilnikom o kućnom redu sa etičkim kodeksom JU OŠ „Mirsad Prnjavorac“.

Član 7.

Dozvoljena je upotreba videonadzornog sistema u smislu vođenja evidencija u skladu sa članom 43. Zakona o radu Federacije Bosne i Hercegovine.

**V – OPSEG PODATAKA VIDEONADZORA**

Član 8.

Videonadzorni sistem škole obuhvata:

a) unutrašnje kamere i vanjske kamere,

b) nadzorne kamere imaju IR noćno snimanje i osjetljive su na pokret,

c) uređaj za pohranu videozapisa deponuje i arhivira videozapise minimalno 2 sedmice,

nakčega se isti automatski brišu.

Član 9.

Unutrašnje kamere pokrivaju glavne koordinate, hodnike i komunikacije unutar škole.

Član 10.

Vanjske kamere pokrivaju prostor dvorišta škole, ulaze u školsko dvorište, prostor školskog igrališta i parking škole.

Član 11.

Na ulazu u školu i oko školskog dvorišta postavljaju se vidljivi znaci obavijesti: PAŽNJA OBJEKAT POD VIDEONADZOROM.

Znak na samom ulazu u školu sadrži i kontakt telefone preko kojih se mogu dobiti opće informacije o videonadzoru.

**VI – UPOTREBA PODATAKA**

Član 12.

Uređaj za snimanje i administratorski centar videonadzornog sistema nalazi se u uredu direktora škole.

Direktor škole može ovlastiti pomoćnika direktora škole i sekretara škole da imaju pristup administraciji videonadzornog sistema škole u svojstvu kontrolora, kada direktor nije prisutan u školi.

Član 13.

1. Kontrolor videonadzornog sistema jeste direktor škole kao odgovorna osoba.

2. Kontrolor je odgovorno lice koje ima pristup monitoringu u realnom vremenu i arhivi videonadzora,

te može slobodno da pristupa podacima i obrađuje podatke videonadzora u skladu sa članom 21. a

*Zakona o zaštiti ličnih podataka Bosne i Hercegovine.*

3. Podacima u smislu stava 2) ovoga člana ovlašteno lice, u skladu stava 1) ovoga člana, ima u

prostorijama škole ili putem IP veze sa druge lokacije ili mobilnog uređaja.

Član 14.

Pristup administraciji videonadzora, monitoringu i obradi podataka imaju i ovlaštene policijske agencije i ministarstva unutrašnjih poslova u Bosni i Hercegovini uz predočenje validnog naloga.

Član 15.

Monitoring u realnom vremenu nad videonadzorom imaju i noćni čuvari ili druga lica koja ovlasti direktor škole.

**VII – ZAŠTITA LIČNIH PODATAKA**

Član 16.

U skladu sa članom 21.a *Zakona o zaštiti ličnih podataka Bosne i Hercegovine* obezbjeđuje se zaštita i obrada ličnih podataka prikupljenih putem videonadzora:

1. Snimci pohranjeni putem videonadzora na određenom prostoru na osnovu kojih se može

identificirati nosilac podataka predstavljaju zbirku ličnih podataka,

b) Kontrolor koji vrši videonadzor dužan je donijeti odluku koja će sadržavati pravila obrade s ciljem

poštovanja prava na zaštitu privatnosti i ličnog života nosica podataka, ako videonadzor nije

propisan zakonom,

1. Kontrolor koji vrši videonadzor dužan je na vidnom mjestu istaći obavještenje o vršenju

videonadzora i kontakt putem kojeg se mogu dobiti pojedinosti o videonadzoru.

Direktor, kao ni bilo koja druga osoba, ne smije koristiti podatke o osobama prikupljene videonadzornim sistemom zaštite izvan njihove zakonske namjene, a raspolaganje snimkama dopušteno je samo direktoru škole.

Član 17.

Evidencija nad zbirkom ličnih podataka u smislu tehničke izvedbe videonadzornog sistema (arhivski zapisi) definiše se članom 13. *Zakona o zaštiti ličnih podataka Bosne i Hercegovine.*

Član 18.

Pravilnik podrazumjeva poštovanje člana 30. *Zakona o radu Federacije Bosne i Hercegovine*, koji se odnosi na postupanje sa ličnim podacima radnika.

**VIII – PRELAZNE I ZAVRŠNE ODREDBE**

Član 19.

Ovaj Pravilnik stupa na snagu osmog dana od dana objave na oglasnoj ploči Škole.

Član 20.

Za tumačenje odredbi ovog Pravilnika nadležan je Školski odbor.

Član 21.

Javnost se upoznaje sa sadržajem ovog Pravilnika putem službene web stranice škole.

Pravilnik o videonadzoru JU OŠ „Mirsad Prnjavorac“ Vogošća je objavljen na oglasnoj ploči Škole, nakon što je s stupio na snagu dana 04.04.2018. godine.

Predsjednik Školskog odbora

\_\_\_\_\_\_\_\_\_\_\_\_\_\_\_\_\_\_\_

Emir Kalajdžija, MA

Broj:01-425/2018

Datum:04.04.2018.